અકસ્માતની બીજી ઘટના અજિત મિલ ચાર રસ્તા નજીક બની હતી. જેમાં અમરાઈવાડીના સત્યમ નગરમાં રહેતા સહદેવભાઈ વાઘેલાએ ફરિયાદ કરી છે કે, તેમના કાકાના દીકરા પ્રકાશભાઈ ભીખાભાઈ વાઘેલા (ઉં.૪૪) પેડલ રિક્ષા ચલાવીને મજૂરી કરતા હતા. તેમના પરિવારમાં પત્ની ઉપરાંત એક દીકરો અને પાંચ દીકરીઓ છે. શુક્રવારે બપોરે દોઢ વાગ્યે તે અજીત મિલ ચાર રસ્તાથી ગરીબનગર ચાર રસ્તા તરફ પેડલ રિક્ષા લઇને જતા હતા ત્યારે એક લોડીંગ ટેમ્પા ચાલકે તેમને ટક્કર મારી હતી. જેમાં પ્રકાશભાઈનું સ્થળ પર જ મોત નિપજ્યું હતું. બાપુનગર પોલીસે આ અંગે ગુનો નોંધી તપાસ શરૂ કરી છે..